Paperback Writer

**«Paperback Writer»** er en sang av The Beatles som ble skrevet Lennon/McCartney. Sangen ble først utgitt i USA som A-side singel (med «Rain» som B-side) 30. mai 1966. Singlen ble utgitt 10. juni 1966 i Storbritannia.

## Bakgrunn

Teksten handler om en skribent som vil ha en bok utgitt. Den er på tusen sider som han har brukt flere år på å skrive. Studerer man teksten nøye, handler den om en person som skriver en novelle som er basert på en novelle av en person som skriver noveller. Ergo er det mer effekten av ord som er det vesentlige, og ikke så mye logikken i selve handingen. Disc jockey Jimmy Savile overhørte en samtale mellom John Lennon og Paul McCartney da de diskuterte The Beatles' neste singel. Det hadde seg slik at a-sidene på gruppens fem siste singler var først og fremst idéer fra Lennon. Derfor var det McCartneys tur til å klekke ut en ide denne gang, og Lennon spurte om han faktisk hadde tenkt ut noe. McCartney hadde en tante som hadde ytret for sin nevø at det var på tide at de skrev en tekst som ikke handlet om kjærlighet, men om noe annet. McCartney la merke til at trommeslager Ringo Starr satt og leste en bok der og da og fortalte Lennon at han ville skrive en sang som handlet om en bok.

McCartneys ide om at teksten skulle bli presentert i brevform (fra skribent til forlegger) fikk han da han var på vei til Lennon en dag de skulle skrive sanger sammen, hvilket ofte innebar at de hjalp hverandre med å skrive ferdig halvgjorte utkast til sanger de begge hadde fra hver sin kant. McCartney fortalte Lennon om sin ide, og makkeren nikket anerkjennende. De fant på en melodi i fellesskap og skrev ferdig teksten McCartney hadde også mottatt brev fra en aspirant som ville skrive bok.

## Innspilling

Gruppen startet opp innspillingen av «Paperback Writer» 13. april 1966 i Abbey Road Studios. Grunnkompet besto av trommer, tamburin og to gitarer. Deretter la de på vokal to ganger. McCartney var solist, mens Lennon og George Harrison tok seg av falsett koring. Koristene sang «Frère Jacques» (fra barnesangen – direkte oversatt fra fransk betyr det «bror Jakob», mens på norsk synger vi «Fader Jakob»).

14. april 1966 la de på siste pålegg. McCartney supplerte med bass, mens Lennon og Harrison bidro med enda mer kor, og Harrison la på mer gitar. De prøvde også ut noen forsøk hvor produsent George Martin spilte orgel, men idéen ble forkastet.

## Musikere og instrumenter

*Paul McCartney: bass, tamburin, vokal
*John Lennon: elektrisk gitar, kor
*George Harrison: elektriske gitarer, kor
*Ringo Starr: trommer

## Hitlister
* Record Retailer (Storbritannia) &ndash; førsteplass 23. juni 1966 og holdt seg der i to uker.
* Billboard (USA) &ndash; førsteplass 25. juni 1966 og holdt seg der i to uker.
*VG-lista (Norge) &ndash; førsteplass uke 26 og holdt seg der i fire uker.

Singlen havnet også på førsteplass i land som Tyskland og Australia.

## Promovideoer

* De **står** og mimer etter sangen &ndash; filmet 19. mai 1966 i **svart-hvitt** i Abbey Road Studios. Kun Lennon har på seg solbriller.
*De **sitter** og mimer etter sangen &ndash; filmet 19. mai 1966 i **svart-hvitt** i Abbey Road Studios. Kun Lennon har på seg solbriller.
*De **sitter** og mimer etter sangen &ndash; filmet 19. mai 1966 i **farger** i Abbey Road Studios. Samtlige medlemmer har på seg solbriller.
*Filmet 20. mai 1966 i Chiswich House i London. Farger (vist i *Anthology* serien – episode 5)

På samtlige av disse ser man at McCartney har brukket en av sine fortenner. Han hadde falt av en moped og skadet seg da han besøkte sin far 26. desember 1965.

## Andre albumutgivelser hvor «Paperback Writer» er inkludert

**[[A Collection of Beatles Oldies]]* &ndash; utgitt 10. desember 1966.
**[[Hey Jude (album)|Hey Jude]]* &ndash; utgitt 26. februar 1970
**[[1962–1966]]* &ndash; utgitt 2. april 1973.
**[[20 Greatest Hits]]* &ndash; utgitt 11. oktober 1982.
**[[Past Masters#Past Masters Volume Two|Past Masters Volume Two]]* &ndash; utgitt 7. mars 1988.
**[[1 (album)|1]]* &ndash; utgitt 13. november 2000.

Da gruppen la ut på turne i 1966, var «Paperback Writer» den eneste sangen fra innspillingene i 1966 som de inkluderte i settlista.

## Filmopptak hvor The Beatles fremfører «Paperback Writer»

*Nippon Budokan Hall i Tokyo 30. juni 1966 (deler av denne ble vist i *Anthology* serien – episode 5).
*Nippon Budokan Hall i Tokyo 1. juli 1966 (de spilte to konserter denne dagen, og filmopptaket er fra den første av de to).

## Annet

*Mono-varianten varer cirka seks sekunder lengre enn det den gjør i stereo.
*Etter at The Beatles ble oppløst, konsertdebuterte McCartney med «Paperback Writer» 18. februar 1993 i Milano, Italia.

## Paul McCartneys konsertutgivelser av «Paperback Writer»

## Referanser


## Eksterne lenker
* Sangteksten (presentert på The Beatles' offisielle webside)